Radničko naselje Majdan
<s>Radničko naselje Majdan nalazi se u Varešu, Bosna i Hercegovina.</s><s>Komisija za očuvanje nacionalnih spomenika, na sjednici održanoj 6. do 8. novembra 2013, donijela je odluku da se naselje proglasi za  nacionalni spomenik BiH..</s><s>Ovu odluku Komisija je donijela u sljedećem sastavu: Zeynep Ahunbay, Martin Cherry, Amra Hadžimuhamedović (predsjedavajuća), Dubravko Lovrenović i Ljiljana Ševo.</s><s>Nacionalni spomenik čini sedam stambenih objekata sa pripadajućim zelenim površinama.</s>

<s>Historija 
Izgradnja radničkog naselja počela je 1947., a radovi su  završeni do 1954. godine.</s><s>Projekat je uradio Juraj Najdhart 1939. godine.</s><s>Kasnije je naselje prošireno prema uzvišenju na zapadnoj strani, ali po izmijenjenom projektu.</s><s>Tokom 1952. i 1961. godine izgrađeni su putevi kojim je naselje povezano sa centralnim dijelom Vareša.</s>

<s>Tokom zadnjeg rata u BiH (1992.–1995.) naselje Vareš Majdan je u znatnoj mjeri oštećeno.</s><s>Nakon 1995. godine, stanovnici Vareš Majdana su se vratili i popravili oštećene stambene jedinice.</s><s>Danas je naselje većim dijelom u funkciji.</s>

<s>Opis 
 
Radničko naselje smješteno je na padini i sastoji se iz: 
 donjeg dijela na istočnoj strani, gdje je smješteno ukupno 7 objekata izvedenih po originalnom projektu Juraja Najdharta iz perioda neposredno prije II svjetskog rata.
 gornjeg dijela na zapadnoj strani, gdje je smješteno ukupno 15 objekata izvedenih u kasnijoj fazi, po izmijenjenom projektu.</s>

<s>Osnovnu jedinicu naselja predstavlja stambena zgrada za 6 porodica, takozvane šestorke, sa zasebnim pomoćnim objektom (koji služi kao šupa ili kokošinjac) i pristupnim ozelenjenim platoom.</s><s>Izvedene su u 3 varijante koje se razlikuju po tlocrtnim veličinama, a spratnost je uvijek P+1.</s><s>Ulazi u  prizemne stanove su natkriveni spratnim prepustima, a stanovima na spratu se pristupa vanjskim stepeništem širine 130 cm. koji vode do spratne lođe.</s>

<s>Stanovi su vrlo jednostavni i funkcionalni.</s><s>Glavni dio je jednoprostorna cjelina kojom je objedinjena kuhinjska niša sa sadržajima dnevnog boravka i objedovanja, a istovremeno je riješena i vizura iz dnevnog boravka ka kuhinji.</s><s>Sjedenje u dnevnom boravku je organizirano u vidu ugaone sećije uz prozorsku traku omogućavajući pogled ka okolini i referirajući se na tradicionalni koncept organizacije sobe</s>

<s>Koncept oblikovanja i materijalizacije, predstavlja sintezu moderne arhitekture i tradicije.</s><s>Spratna lođa sa stepeništem je izvedena po uzoru na divanhane, a prepusti sprata po uzoru na doksate.</s><s>Kružni otvori na fasadama su inspirirani drvenim mušabakom.</s><s>Umjesto od drveta, zgrade su izvedene od armiranog betona.</s><s>Stepenište sa ogradom i lođe su izvedene od metala ili drveta.</s><s>Krovovi su izvedeni kao četverovodni sa naglašenim strehama.</s>

<s>Literatura 
 Maja Pličanić, Elša Turkušić - Radničko naselje Moderne sa "kućom za neoženjene radnike" u Varešu – prilog istraživanju polivalentne arhitekture Juraja Neidhardta.</s><s>Sarajevo.</s><s>2012.</s><s>Jelica Karlić – Kapetanović.</s><s>Juraj Najdhadrt – život i djelo.</s><s>Sarajevo: Veselin Masleša, 1990.</s>

<s>Reference</s>

<s>Vanjski linkovi</s>

<s>Nacionalni spomenici u Varešu
Moderna arhitektura u Bosni i Hercegovini</s>

